Farsă de 4.000 de lei în Giurgiu. A mințit că membrii unei secții de votare intră cu alegătorii în cabina de vot și a primit amendă
A încercat să păcălească Poliția și a primit o amendă usturătoare. O persoană care a sunat la 112 și a reclamat că membrii unei secții de votare din localitatea Clejani, județul Giurgiu, intră în mod repetat cu alegătorii în cabina de vot, a fost amendată cu 4.000 de lei, după ce polițiștii au verificat informațiile, iar reclamația s-a dovedit a fi falsă.